Jan Železný
Jan Železný (16. 6. 1966.) je bivši čehoslovački i češki bacač koplja. Višestruki je olimpijski i svjetski prvak, kao i aktuelni svjetski rekorder. Drži 5 najboljih rezultata u bacanju koplja svih vremena.

Biografija 
Rođen je u češkom gradu Mladá Boleslav. Zlatne olimpijske medalje osvajao je na Olimpijskim igrama 1992, 1996. i 2000, a srebrnu na OI 1988. u Seoulu.

Osim olimpijskih medalja, vlasnik je i 3 zlata sa svjetskih prvenstava, i to 1993, 1995. i 2001. Zbog njegovih postignuća mnogi ga smatraju najvećim bacačem koplja svih vremena. 

Drži svjetski rekord sa 98,48 m, postavljen 25. maja 1996. i rekord svjetskih prvenstava (92,80 m), postavljen 2001.

Do 4. augusta 2013. ostvario je 53 od ukupno 99 hitaca preko 90 m, dok 2. mjesto na ovoj listi dijele Norvežanin Andreas Thorkildsen i Finac Aki Parviainen s 8 hitaca preko 90 m. 26. marta 1997. u Stellenboschu (JAR) Železný je na jednom mitingu 5 puta bacio koplje preko 90 m. On je i jedini koji je prebacio 94 m novim tipom koplja, i to ukupno 5 puta.

Po završetku karijere počeo je raditi u MOK-u. Također je i trener zemljaku Vítězslavu Veselom, a prije njega je trenirao Barboru Špotákovu.

Reference

Vanjski linkovi 

 Železnýjev profil na IAAF-u

Češki bacači koplja
Osvajači olimpijskih medalja u atletici
Čehoslovački sportisti
Authority control